2011 вося рака тöлысь 1 лунö заводитас уджавны «Финн-угор этнокультурнöй парк» Коми Республикаса государственнöй асшöрлуна выль учреждение.

Коми Республикаса Веськöдлан котырлысь 2010 во вöльгым тöлысь 26 лунся 412 №-а лöсялана шуöм кырымалiс Коми Республикаса Юралысь Вячеслав Гайзер.

«Финн-угор этнокультурнöй парк» Коми Республикаса государственнöй асшöрлуна учреждение котыртсьö сы могысь, медым сöвмöдны финн-угор войтыр костын да регионъяс костын ёртасьöм, а сiдзжö медым Коми Республикаын уна ног котыртны йöзлысь шойччöгсö да сöвмöдны туризм. Учреждение котыртысьöн лоö Коми Республикаса национальнöй политика министерство.

Тайö шуöм олöмö пöртöм бöрся видзöдны Коми Республикаса Юралысьöс Медводдза вежысь Алексей Черновлы.